อย่างที่รู้กันว่าร้านนี้ดังเรื่องของหวาน แต่ก็มีเมนูอาหารเช้าอยู่หลายอย่างเหมือนกัน ซึ่งเป็น all day breakfast สั่งได้ตลอดวัน 


เมนูแนะนำเมนูแรกคือButtermilk Pancake with smoked sausages เป็นแพนเค้กแผ่นใหญ่เต็มจาน มาพร้อมไส้กรอก 4 ชิ้น เป็นไส้กรอกหมู 2 ชิ้นและไส้กรอกไก่ 2 ชิ้น ทานคู่กับซอสมะเขือเทศ และเนย เป็นอาหารคาวและหวานที่เข้ากันได้ดี 


เมนูต่อมาคือ Grilled Ham Cheese Sandwich เป็นแซนวิชแฮมชีสที่หนามาก ขนมปังหนา ด้านนอกกรอบด้านในนุ่มมาก อบมาอย่างดี ชีสเยิ้ม อร่อยเหมาะกับการทานเป็นมื้อแรกของวัน


และเมนูสุดท้ายที่จะขาดไม่ได้เลยคงเป็น Signature เมนูของที่นี่ คือ Honey Toast ที่มีหลากหลายรสชาติให้เลือก คราวนี้ขอแนะนำเป็น Strawberry Chocolate Honey Toast อันนี้แนะนำให้ทานด้วยกัน 2 คนน่าจะดีกว่า เพราะมาใหญ่มากจริงๆ


สำหรับเครื่องดื่มที่เหมาะกับมื้อสาย แนะนำเป็น Strawberry Limenade เป็นสตอร์เบอร์รี่ผสมน้ำมะนาว หวานอร่อยสดชื่น เข้ากับอากาศร้อนๆมากๆ ร้าน After You ช่วงเย็นๆค่ำๆคนจะเยอะมาก ส่วนใหญ่ต้องรอคิวนาน แต่ถ้ามาช่วงสายๆร้านจะค่อยข้างโล่ง เป็นเวลาที่ดีทีเดียว
